Denbora serieen azterketan, zarata zuria ezaugarri hauek dituen prozesu estokastikoa da: bere itxaropen matematikoa 0 da une guztietarako, bariantza mugatua eta konstantea du eta une ezberdinetako balioak korrelazio gabeak dira. Une ezberdinetako balioak elkarrekiko independenteak badira gainera, zarata zuri independentea edo zarata zuri hertsia dela esaten da. Uneko balioak banaketa normalaren araberakoak badira gainera, prozesua zarata zuri gausstarra dela esaten da.